সিলেট পরিবহন শ্রমিক ইউনিয়ন সভাপতি সেলিম আহমদ ফলিক জানান, মৃত্যু ফান্ডের টাকা দুর্ঘটনায় আহত বা নিহত শ্রমিকদের আর্থিক সহায়তা দেয়া হতো। এজন্য প্রতিটি বাস থেকে ৩০ টাকা করে চাঁদা তোলা হয়। কিন্তু সম্প্রতি চাঁদার পরিমাণ ৫০ টাকা করা হয়। এর প্রতিবাদে ঢাকা পরিবহন মালিক সমিতি শুক্রবার থেকে সিলেটে বাস চলাচল বন্ধ করে দেয়। তবে শুধুমাত্র এনা পরিবহনের যাত্রীবাহী বাসগুলো সিলেট থেকে ঢাকায় চলাচল করছে বলে জানা গেছে।